शादी के 6 साल बाद माता-पिता बनने वाले हैं बिपाशा बसु और करण, जल्द आने वाला है पहला बच्चा
राज एक्सप्रेस। बॉलीवुड की जानी-मानी जोड़ी बिपाशा बसु (Bipasha Basu) और करण सिंह ग्रोवर (Karan Singh Grover) से जुड़ी एक बड़ी खबर सामने आई है। खबर यह है कि, बिपाशा बसु प्रेग्नेंट है और वो जल्द ही अपने पहले बच्चे का एलान कर सकती हैं।बिपाशा और करण सिंह ग्रोवर पेरेंट्स बनने वाले हैं।
पिंकविला की एक रिपोर्ट्स के अनुसार, कुछ महीनों बाद करण सिंह ग्रोवर और बिपाशा बसु माता-पिता बनने के लिए तैयार है। हालांकि, करण या बिपाशा में से किसी ने भी अपने इंस्टाग्राम के जरिए अभी तक प्रेग्नेंसी का ऐलान नहीं किया है।
जल्द ही कपल करेंगे ऑफिशियल अनाउंसमेंट:
कपल के करीबी सोर्स के अनुसार, दोनों अपने पहले बच्चे की उम्मीद कर रहे हैं। जल्द ही कपल इसको लेकर ऑफिशियल अनाउंसमेंट कर सकते हैं। सोर्स अनुसार, बिपाशा बसु और करण सिंह ग्रोवर इस खबर से काफी खुश हैं और माता-पिता बनने के लिए काफी एक्साइटेड हैं। इस खबर से कपल के फैंस ज्यादा खुश हैं। अगर ये खबर सही है, तो बिपाशा और करण के घर उनकी शादी के 6 साल बाद किलकारियां गूंजने वाली है।
साल 2016 में की थी शादी:
बता दें कि, करण सिंह ग्रोवर और बिपाशा बसु ने साल 2016 में शादी की थी, तब से दोनों हैप्पी मैरिड लाइफ एन्जॉय कर रहे हैं। इनकी शादी को 6 साल हो गए हैं। अक्सर दोनों अपनी तस्वीरें सोशल मीडिया पर शेयर करते हुए नजर आते हैं। फैंस इस कपल की जोड़ी को काफी पसंद करते हैं।
जानकारी के लिए बता दें कि, बिपाशा से पहले करण सिंह ग्रोवर दो शादियां कर चुके थे। करण सिंह ग्रोवर की पिछली दोनों शादियां असफल रहीं। तलाक के बाद उन्होंने तीसरी शादी बिपाशा बसु से की, वहीं बिपाशा बसु की ये पहली शादी है।
साथ में कर चुके हैं काम:
आपको बता दें कि, बिपाशा बसु और करण सिंह ग्रोवर ने साल 2015 में रिलीज हुई हॉरर फिल्म 'अलोन' में एक साथ काम किया था। इस फिल्म के बाद से ही इन दोनों कलाकारों के बीच नजदीकियां बढ़ने लगीं। दोनों ने एक साल तक एक दूसरे को डेट किया, जिसके बाद इन दोनों ने शादी करने का फैसला किया।